《送人才何公远》
明代·陶宗仪

朝端奉旨举贤才，使者驰书海上来。琴册缄封荣组绂，衣冠饮饯列尊罍。

五城楼阁云烟绕，万国山河锦绣开。圣主临轩求治切，奏陈利病莫迟回。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。